stanford-oval/wikipedia huggingface dataset:
פולארסאן מכוניות
היסטוריה

החברה הוקמה בשנת 2003 על בסיס חברות אחרות שפעלה בעיר שניאנג.
בשנת 2003 הוקמו מרכזי פיתוח בדטרויט ולוס אנג'לס.
ייצור מכוניות החל בשנת 2005. זה היה מיניוואן Polarsun Century שהיה מבוסס על מכונית Toyota HiAce. הייצור הופסק בשנת 2009. בהמשך החל ייצור מיניוואן ל-7 מושבים מבוסס על Mitsubishi Space Gear ול-5 אנשים על בסיס Mazda Premacy. כמו כן החל ייצור של קרוסאובר מבוסס על Ford Escape.
בשנת 2006 המפעל היה יכול לייצר 100 אלף מכוניות בשנה והיה מתוכנן תוך 5 שנים להגיע ל-150 אלף מכוניות ובהמשך עד 400 אלף בשנה. בתוך סין נפתחו 200 מרכזי מכירות וכ-300 מרכזי שרות. בשנת 2006 בוצע משלוח לאנגולה של מכוניות מותאמות לפעילות משטרה. החברה תכננה להרחיב את פעילותה מחוץ לגבולות סין. לצורך כך הוקם מרכז לוגיסטי ברוטרדם שהיה אמור לרכז את הפעילות באירופה.
במהלך שנת 2013 ייצור הופסק עקב רמת מכירות נמוכה.
בשנת 2018 מניות החברה נמכרו לחברה WM Motors שהחלה לייצר מכוניות חשמליות.
דגמי כלי רכב

Polarsun Century
Polarsun MPV-A (מבוסס על מיצובישי)
Polarsun MPV-B (מבוסס על מזדה)
Polarsun SUV (מבוסס על פורד)
הערות שוליים

↑  https://www.chinacarforums.com/threads/polarsun-automobile-introduction.3354/
↑  https://www.chinacarforums.com/threads/polarsun-international-activities.3494/
ערך זה הוא קצרמרבנושא יצרני רכב ובנושא סין. אתם מוזמנים לתרום לוויקיפדיה ו.
פורמט (טלוויזיה)

פורמט טלוויזיה הוא הקונספט הכולל והמיתוג של תוכנית טלוויזיה. הסוגים הנפוצים ביותר של פורמטים הם שעשעונים ותוכניות מציאות, שרבים מהם מעובדים למספר מדינות. דוגמאות נפוצות לפורמטים שעובדו להפקות ברחבי העולם הן "הישרדות", "המירוץ למיליון", "האח הגדול" ו"מי רוצה להיות מיליונר?".
פורמטים הם חלק מרכזי בתחום הפקות הטלוויזיה. רכישת פורמטים הוא דבר פופולרי בקרב חברות הפקות, בעיקר בגלל שהעדפת הקהל לפורמט כבר הוכחה, והסיכון נמוך יותר מבשל יצירת רעיון חדש.
פורמטים של טלוויזיה הם כסוג של קניין רוחני, והם נרכשים ונמכרים באופן קבוע על ידי מפיקי טלוויזיה, חברת הפצה וגופי שידור. לדוגמה, שעשועון הטלוויזיה המצליח "מי רוצה להיות מיליונר?" הופק ב-108 מדינות וטריטוריות, גרסאות מקומיות של הפורמט "איידול" שודרו ב-42 טריטוריות, כשהבולטת ביותר היא "אמריקן איידול" ובישראל שודרה בשם "כוכב נולד", פורמט הסדרה "סופר נני" נמכר ל-25 מדינות ברחבי העולם שהפיקו גרסאות מקומיות, ובסך הכול שודרה ב-47 מדינות.
עם זאת, פורמטי טלוויזיה אינם מוגנים בדרך כלל על פי חוקי זכויות יוצרים. כתוצאה מכך, נוצרים לעיתים פורמטים מעותקים, המבקשים לשכפל את הצלחתו של פורמט מקורי מבלי לשלם למי שהגה אותו. מפתחי פורמטים מבקשים למנוע זאת באמצעים שונים, כולל שימוש בסימנים מסחריים או מניעת הפצה של גרסאות אחרות. הקמת "הוכחת ביקורת" וחשיפה לחברות הבודקות פורמטים חדשים של טלוויזיה היא היבט חשוב אחד של הגנה על ידי התעשייה בכספת כותבי הטלוויזיה. האגודה לזיהוי והגנה על פורמטים (FRAPA) שמה לה למטרה להגן על זכויות על פורמטים ומשמשת כשדולה להגנה משפטית.
בין הפורמטים הישראלים שנמכרו בעולם היו:
"בטיפול" – פורמט סדרת הדרמה בכיכובו של אסי דיין נמכר לרשת HBO האמריקאית ב-2006, ליצירתה של הגרסה האמריקאית לסדרה, הקרויה אף היא "בטיפול" ("In Treatment"), ומבוססת על הפורמט והתסריט של הסדרה הישראלית. הגרסה האמריקאית זכתה להצלחה בינלאומית, והפורמט נמכר להפקה גם ב-38 מדינות אחרות ברחבי העולם. הצלחת "בטיפול" הביא לפריחה במכירת פורמטים ישראלים ברחבי העולם.
"הכוכב הבא" – פורמט שעשועון המוזיקה נמכר ל-25 ערוצי שידור בעולם, כולל: ABC האמריקאית, לערוץ M6 הצרפתי, לערוץ ITV בבריטניה ולערוצים במדינות נוספות כגון: רוסיה, איטליה, גרמניה, הונגריה, טורקיה, ברזיל, פורטוגל, סין, אינדונזיה, יוון, ארגנטינה והודו.
""האמת העירומה" – סדרת משטרה ודרמה שהפורמט שלה נמכר לשידור במספר מדינות באירופה: באיטליה, צרפת, בלגיה, פולין ושווייץ להפקה גרסאות מקומיות שונות. באוקטובר 2010 נמכר הפורמט גם לרשת הכבלים האמריקנית HBO.
ראו גם

תוכנית טלוויזיה
האח הגדול
תוכנית מציאות
הערות שוליים

↑  סוכנויות הידיעות, "מי רוצה להיות מיליונר" גורפת מיליונים עבור אווסקו, באתר TheMarker‏, 14 בדצמבר 2000
↑  ליאור ניב, ‏באמריקן זה אחרת, באתר גלובס, 21 במאי 2009
↑  איתי גל, "תנו לילדים יותר זמן"! ראיון בלעדי עם ה'סופר נני', באתר ynet, 9 באפריל 2006
רותי זוארץ, ‏נני יש רק אחת, באתר גלובס, 11 ביוני 2007
↑  Legal Protection, Bournemouth University.
↑  McInerney, Peter and Rose, David Television formats and copyright protection in The Times, 2 March 1999, p.41 (Law page).
↑  אור בר שלום, עכבר העיר, סחורה חמה: הטלוויזיה הישראלית כובשת את העולם, באתר הארץ, 14 בספטמבר 2011
↑  גילי איזיקוביץ, פורמט "הכוכב הבא" נמכר ל-ABC האמריקאית, באתר הארץ, 18 בנובמבר 2013
↑  רותה קופפר, פורמט "הכוכב הבא" נמכר לערוץ M6 הצרפתי, באתר הארץ, 7 באוקטובר 2013
↑  לי-אור אברבך, ‏פורמט "הכוכב הבא" נמכר לשידור לרשת ITV הבריטית, באתר גלובס, 28 בנובמבר 2013
↑  לי-אור אברבך, ‏"הכוכב הבא" נמכר לסין, באתר גלובס, 18 ביוני 2014
↑  לי-אור אברבך, ‏גם ערוץ Telefe הארגנטיני רכש את "הכוכב הבא", באתר גלובס, 23 בינואר 2014
↑  מתן אברמוביץ', עכבר העיר, פורמט הסדרה "האמת העירומה" נמכר לשידור באירופה, באתר הארץ, 13 בינואר 2010
↑  לי-אור אברבך, ‏הסדרה "האמת העירומה" של ערוץ 10 נמכרה, באתר גלובס, 26 באוקטובר 2010
אופיר בר-זהר, HBO רכשה את הזכויות להפקת סדרת המשטרה "האמת העירומה", באתר TheMarker‏, 26 באוקטובר 2010
פומפיאן

| --- | --- |
סמל פומפיאןסמל פומפיאן

 מדינה:  ליטא ליטא
 מחוז:  מחוז פוניבז'
 מחוז משנה:  פסווליס
 אוכלוסייה:  ‏
  ‑ בעיירה:  661 (2021)
 קואורדינטות:  55°55′N 24°20′E﻿ / ﻿55.917°N 24.333°E﻿ / 55.917; 24.333
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד פומפיאן(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד פומפיאן  he tabBackground:;tabBorder:#aaa;defaultTab:0;
פומפיאן או פומפיאני (בליטאית: Pumpėnai, פומפנאי; בפולנית: Pompiany) היא עיירה במחוז פוניבז' שבליטא, בה התקיימה עד השואה קהילה יהודית גדולה.
בשנת 1638 נבנתה ביישוב כנסייה ראשונה, ובשנת 1792 הוענקו ליישוב זכויות עיר. בשנת 1827 הוקם ביישוב מנזר.
יהודי פומפיאן

בתחילת המאה ה-20 נמנו בעיירה 1,017 יהודים, ובין מלחמות העולם התקיימה בעיירה פעילות ציונית, ופעלו בה מוסדות חינוך דתיים. עם סיפוח ליטא לברית המועצות ביוני 1940 נאסרה הפעילות הציבורית היהודית ביישוב.
ב-27 ביוני 1941, במהלך מבצע ברברוסה, נכבשה העיירה בידי הגרמנים, ומספר ימים לאחר מכן החלו השוטרים הליטאים לחטוף את יהודי העיירה לעבודות כפייה, תוך שוד רכושם והתעללות בהם.
ב-15 ביולי 1941 רוכזו יהודי העיירה בגטו בן שישה בתים, שהוקף בגדר תיל, בו שררו תנאי רעב. ב-26 באוגוסט 1941 רצחו הליטאים את יהודי הגטו בבורות ירי ביער פיוסט (Pajuoste) ובסמוך לכפר ז'דייק (Žadeikiai). בשעת האקציה עינו הליטאים למוות את רב הקהילה, מאיר יצחק חייט.
פולגארדי

פולגארדי (בהונגרית: Polgárdi) היא עיר בהונגריה, הנמצאת כ-12 ק"מ מאגם בלטון. בנוסף, היא מהווה אתר תיירותי פופולרי.
תולדות היישוב

אזור אגם בלטון היה ידוע כאתר מרפא עוד בתקופת האימפריה הרומית. העיר הוקמה בתקופה זו. בימי הביניים באזור היו קיימים שלושה יישובים. האזכור הראשון לפוגארדי היה בשנת 1277. בזמן המלחמות עם הטורקים האזור סבל מלחימה מתמשכת ומיסים גבוהים. בתקופה זו רוב התושבים עזבו את העיר.
במהלך המאה ה-19 התחילה פריחה מחודשת של האזור.
בשנות ה-70 של המאה ה-20 נמצא באזור אוצר מתקופת האימפריה הרומית.
ערים תאומות

סלובקיה ולצ'אני, סלובקיה
גרמניה גראפראט, גרמניה
הולנד וירסלו, הולנד
הערות שוליים

↑  https://bbj.hu/budapest/sevso-treasure-hungarys-family-silverware-returned_77609
| --- | --- |
בקרת זהויות :  NLI: 987007499075005171  LCCN: n99276468  VIAF: 147934909   WorldCat (עם VIAF): 147934909
פורט קורנווליס

| --- | --- |

שער הכניסה לפורט קורנווליס (2023)
  אתר מורשת עולמית
 כן
 מידע כללי
 סוג:  מבצר
 שימוש:  מבצר מוזיאון
 על שם:  צ'ארלס קורנווליס
 כתובת:  Jalan Tun Syed Sheh Barakbah, George Town, 10200 George Town, Pulau Pinang
 מיקום:  ג'ורג' טאון,  פננג
 מדינה:  מלזיה מלזיה
 מייסדים:  חברת הודו המזרחית הבריטית
 הקמה ובנייה
 תקופת הבנייה:  1786–1787
 חומרי בנייה:  אבנים ולבנים
 עלות:  80,000 $
 יוצר:  פרנסיס לייט (אנ') קולונל Farquhar
 מידות
 אורך:  150 מטר
 רוחב:  150 מטר
 גובה:  3 מטר
 גובה פנימי:  3 מטר
 שטח:  22 דונם
 גובה מעל פני הים:  0 מטר
 קומות:  1
 קואורדינטות:  5°25′15″N 100°20′38″E﻿ / ﻿5.420769°N 100.343964°E﻿ / 5.420769; 100.343964
 אתר רשמי
  (למפת מלזיה מוגדלת) קואלה לומפור ג'והור באהרו איפוה קוצ'ינג קוטה קינבאלו  מלאקה תאי. ס. אינדונזיה אינדונזיה ב. ים סין הדרומיפורט קורנווליס(למפת מלזיה רגילה) קואלה לומפור ג'והור באהרו איפוה קוצ'ינג קוטה קינבאלו  מלאקה תאי. ס. אינדונזיה אינדונזיה ב. ים סין הדרומיפורט קורנווליס he
 
פורט קורנווליס (באנגלית:  Fort Cornwallis; במלאית: Kota Cornwallis) הוא מבצר שהקימה חברת הודו המזרחית הבריטית ב-1786 במלזיה כדי לבסס את אחיזתה במדינה זו. המבצר נקרא על שם לוטננט גנרל צ'ארלס קורנווליס ששימש כמושל הכללי של הודו וכמפקד צבא הודו שפעל בתקופה בה נבנה המבצר והיה מיוזמי ההתיישבות של חברת הודו המזרחית במלזיה. זהו המבצר ההיסטורי הגדול ביותר והשמור ביותר במלזיה והוא משמש כיום כמוזיאון.
רקע

חברת הודו המזרחית הבריטית הוקמה בתחילת המאה ה-17 כדי לסחור בין אנגליה והודו. על מנת להשיג דריסת רגל בהודו חתמה החברה הסכם עם שליטי האימפריה המוגולית שאיפשרו לחברה להקים בסיסים בנמלי של סוראט, מדראס, בומביי וקולקטה ולהשתלט על נמלים בגואה ובבומביי שהיו בשליטת הפורטוגזים. כדי לשמור על נמלים אלו הקימה החברה מבצרים וצבא של חיילים אנגלים והודים שהגנו על הנמלים. עם הזמן התחזק כוחה של חברת הודו המזרחית והשפעתה על הודו עד הפיכתה של הודו למושבה של בריטניה.
ב-1786 מונה לוטננט גנרל צ'ארלס קורנווליס למושל הכללי של הודו ולמפקד צבא הודו. קורנווליס פעל, מצד אחד, לחיזוק מעמדה של חברת הודו המזרחית הבריטית בהודו ומצד שני לשיפור האדמיניסטרציה של הארגון. בנוסף פעל להרחבת האחיזה של החברה במזרח הרחוק.
ההיסטוריה של המבצר

ב-1786 הגיע קורנווליס להסכם עם סולטן מדינת קדה שבמערב מלזיה לקבל לרשות חברת הודו המזרחית נמל במדינה לצורכי מסחר. הנמל שהועבר לרשות הבריטים היה בעיר ג'ורג' טאון על האי פננג שבמדינת פננג. למקום נשלח קצין הצי קפטן פרנסיס לייט (אנ') שהקים במקום את המבצר הראשון ששמר על הנמל. מבצר זה, ששטחו היה כ-40 מ"ר, נבנה מגזעי דקלים. לייט נתן למבצר את השם קורנווליס ושינה את שמו של האי עליו הוקם המבצר מ"האי פננג" ל"האי של הנסיך מוויילס". מטרתו של המבצר הייתה להגן על הנמל מפני שודדי ים, ספינות צרפתיות וספינותיו של סולטן קדה.
ב-1799 נבנתה במקום כנסייה ששימשה את תושבי המבצר והעיר.
ב-1804, במהלך המלחמות הנפוליאוניות, הביא מפקד המבצר והאי, קולונל Farquhar, עובדי כפייה מהודו והחל לבנות מחדש את המבצר והפעם מאבנים ולבנים והוא הורחב לשטח של כ-22 דונם. המבצר הוקף נבנה כמרובע כשבכל פינה נבנתה הרחבה שאיפשרה תצפית רחבה ויועדה לתותחים נוספים. בנוסף למבצר חפרו העובדים חפיר מסביב למבצר ומילאו אותו מים. הבנייה הסתיימה ב-1810 וב-1820 מולא החפיר באדמה לאחר שהמים שנאגרו בו היו מקור למגפת מלריה שתקפה את תושבי האזור.
המבצר נבנה אומנם להתמודדות עם מצור צבאי אך בפועל הוא שימש את האדמיניסטרציה של חברת הודו המזרחית הבריטית ששלטה באי וכן כוח משטרתי. ב-1881 מסרה בריטניה את המבצר לרשויות המקומיות.
ב-1882 נבנה בתחומי המבצר מגדלור בגובה 21 מטר עשוי מתכת (אנ'). המגדלור עבר תהליכי שיפוץ ב-1914 וב-1925 והוא המגדלור השני בעתיקותו במלזיה.
המבצר בעת החדשה

ב-1950 הוצב במבצר, לתצוגה, תותח היסטורי בעל השם "סרי רמבי" (אנ'). בנוסף אליו מוצבים במבצר מספר תותחים נוספים שחלקם נלקח שלל מספינות שודדי הים.
ב-1970 ערך הצי המלכותי הבריטי חפירות במבצר וב-1977 הוא הוכרז, על ידי שלטונות מלזיה, כאנדרטה עתיקה ואתר היסטורי המשמש כמוזיאון. במרכז המבצר נבנה אמפיתיאטרון וכן הוצב ברחבת המבצר פסלו של פרנסיס לייט (אנ') שבנה את המבצר הראשון.
ב-2008 הוכרזה ג'ורג' טאון, והמבצר, כאתר מורשת עולמית כחלק מהאתרים ההיסטוריים של מצר מלאקה.
גלריה

תותח מוצב על חומת המבצר
בונקר תחמושת במבצר
התותח "סרי רמבי"
המגדלור ההיסטורי
פסלו של מייסד המבצר פרנסיס לייט
הערות שוליים

↑  זאת לאחר שחברת הודו המזרחית הבריטית הפסיקה את פעולתה ב-1858
↑  תותח זה נוצק ב-1603 ושימש את חברת הודו המזרחית ההולנדית שנתנה אותו ב-1606 לסולטן ג'והור. ב-1613 הוא הועבר לאצ'ה שבאינדונזיה. ב-1795 הוא הועבר ל Kuala Selangor במלזיה וב-1871 הוא נלקח שלל על ידי הבריטים והוצב בפננג
פורט ריליאנס

פורט ריליאנס (באנגלית: Fort Reliance) היא תחנת סחר נטושה בטריטוריית יוקון שבצפון-מערב קנדה. היא ניצבת על הגדה המזרחית של הנהר יוקון, 13 קילומטרים במורד הזרם מהעיירה דוסון סיטי. המבצר הוקם בשנת 1874 על ידי פרנסואה מרסייה (François Mercier), ג'ק מקוואסטן (אנ') ופרנסיס ברנפילד (Francis Barnfield) עבור החברה המסחרית של אלסקה (אנ') כדי לשמש כתחנת מסחר עבור ציידי הפרוות.
המסחר בפורט ריליאנס נמשך ללא הפרעה עד 1877. במהלך תקופה זו, התחנה הפכה לנקודת ציון מרכזית עבור סוחרים. הנהרות פורטימייל (אנ') (40 מיילים), סיקסטימייל (אנ') (60 מיילים) וסוונטימייל (Seventymile‏; 70 מיילים) נקראו על שם מרחקם מהמבצר. ב-1877, סוחרים נטשו את המבצר לאחר שהילידים גנבו את סחורתם. הסוחרים חזרו ב-1879 והפעילו את המבצר עד 1886, אז הוא ננטש עקב גילוי הזהב על הנהר סטיוארט (אנ'). גילוי הזהב הסיט את תשומת לבם של הסוחרים מציד פרוות, ולכן המבצר איבד מחשיבותו.
פורט ריליאנס הוכרז יחד עם שבעה אתרים נוספים הקשורים להיסטוריה של הילידים כאתר מורשת עולמית בשם טרונדק-קלונדייק במושב ה-45 של ועדת המורשת העולמית, שהתכנסה בריאד בערב הסעודית בין 10 ל-25 בספטמבר 2023.
היסטוריה

מבצר פורט ריליאנס הוקם במקור כתחנת סחר בפרוות כדי להתאים למסחר עם בני האן (אנ') הילידים. אתר המבצר נבחר על ידי פרנסואה מרסייה והוא נבנה על ידי ג'ק מקוואסטן ופרנסיס ברנפילד בסיועם של ילידי האן. לאחר בניית המבצר, מקוואסטן וברנפילד החלו לסחור עם הילידים. הם יכלו לסחור בכל הסחורה שלהם תמורת פרוות יקרות ערך. השנה הראשונה הוכיחה את הרווחיות של המבצר. פורט ריליאנס הפך למרכז מסחר מרכזי באזור עד שננטש על ידי הסוחרים ב-1877 עקב גניבת סחורותיהם על ידי חלק מילידי האן. ג'ק מקוואסטן חזר למבצר ב-1879 כדי להימנע מהתחרות עם עמדות מסחר אחרות במורד הנהר. צ'יף של שבט שכן ניסה להניא אותו מלחזור לפורט ריליאנס, כי לאחר שהמבצר ננטש, חלק מהנשים הילידות מתו מרעל עכברים מעורבב עם שומן מן החי שהושאר מאחור על ידי הסוחרים. הצ'יף חשש לשלומו של מקוואסטן אם יחזור למבצר. מקוואסטן החליט להמשיך לפורט ריליאנס וגילה שהוא למעשה התקבל בברכה על ידי ילידי האן עם שובו. הם אף פיצו אותו על הסחורות שנגנבו בעבר והם לא האשימו את הסוחרים במות הנשים. המבצר המשיך להיות מופעל כתחנת סחר בפרוות, אך הפך לבסוף לתחנת אספקה עבור מחפשי זהב על היוקון. כאשר נמצא זהב על נהר סטיוארט (אנ'), יובל של הנהר יוקון במורד הזרם מפורט ריליאנס, המסחר הוסט מהמבצר והוא ננטש.
מבנים

פורט ריליאנס כלל מספר מבנים מסוגים שונים. כל מה שנותר מהמבנים הללו הם מאפייני קרקע כמו בורות או חורי עמודים. לאחר שננטשה, רבים מבנייניה פורקו והעץ שימש כדלק על ידי ספינות הקיטור ששטו בנהר היוקון. הבניינים הראשיים כללו שלוש או ארבע בקתות עץ שנבנו עבור הסוחרים. הגדול מבין הבקתות הללו תואר על ידי פרנסואה מרסייה באורך של כ-25 רגל (7.6 מטרים) וברוחב של 30 רגל (9.1 מטרים). במקום נמצאו שרידים של חמישה בתים חפורים. הבורות של בתים אלה היו בגודל של 4.5 עד 5 מטרים רבועים בערך, ולארבעה מתוך החמישה נחפרו פתחי כניסה המובילים אליהם שאורכם היה בין 2.5 ל-5 מטרים. הבתים החפורים אוכלסו ככל הנראה על ידי האינדיאנים בני ההאן שסחרו במקום.
יישוב קודם על ידי בני האן

האתר של פורט ריליאנס מכיל סימני התיישבות של האינדיאנים הילידים בני האן לפני הקמת המבצר ובמהלך הפעלתו כתחנת סחר. שרידי כפר דייגים של ההאן, נוקלאקו (Nuclaco), קיימים על אי קטן ליד הגדה המערבית של נהר יוקון, ממש מול המבצר. האתר היה מיושב בעונת הקיץ במהלך השיט של דגי אלתית גמלונית ואלתית צ'אם במעלה הנהר לצורך רבייה.
דמוגרפיה

פורט ריליאנס דווח בטעות במפקד האוכלוסין של ארצות הברית של 1880 כממוקם בתוך אלסקה (אזור יוקון), למרות היותו כ-80 קילומטרים מזרחה מהגבול הבינלאומי. היו בו 83 תושבים, מתוכם אחד לבן ו-82 בני שבט טינה (אנ').
הערות שוליים

1 2 3 4  Melody Webb, Yukon: The Last Frontier UBC Press, 1993, ISBN 9780774804417
↑  Tr’ondëk-Klondike
↑  Schwatka, Fred'k (1884). "The Middle Yukon". Science. 3 (71): 706–711. Bibcode:1884Sci.....3..706S. doi:10.1126/science.ns-3.71.706. JSTOR 1758852. PMID 17806506.
↑  Hal Guest Fort Reliance - The Canadian Encyclopedia
1 2  Clark, Donald (1996). "Archaeological Examination of Fort Reliance, Yukon". Historical Archaeology. 30 (2): 93–100. doi:10.1007/BF03373591. JSTOR 25616459.
↑  "Statistics of the Population of Alaska" (PDF). United States Census Bureau. 1880.
| Flag of Canada סמל אונסק"ו אתרי מורשת עולמית בקנדה |
| --- | --- | --- |
| הפארקים בהרי הרוקי הקנדיים | באנף, ג'ספר, קוטניי, יוהו (פצלי ברג'ס), האמבר, הפארק הפרובינציאלי הר אסיניבוין והפארק הפרובינציאלי הר רובסון |  |
| בשיתוף עם ארצות הברית | קלואן, הפארק הלאומי ראנגל-סנט אליאס, הפארק הלאומי גליישר ביי, טאטשנשיני-אלסק • פארק השלום הבין-לאומי ווטרטון-גליישר |  |
| פארקים לאומיים ופרובינציאליים | דינוזאור • גרוס מורן • מיגואשה • נאהאני • ווד באפלו • מיסטייקן פוינט • רייטינג-און-סטון/אייסינאיפי |  |
| אתרי טבע | צוקי מאובני ג'וגינס • אנטיקוסטי |  |
| אתרי תרבות | ל'אנס או מדוז • המרכז ההיסטורי בקוויבק סיטי • הד סמאשד אין • לוננבורג • תעלת רידו • נינסטינטס • גראן פרה • תחנת ציידי הלווייתנים הבאסקים ברד ביי • טרונדק-קלונדייק (פורט ריליאנס, דוסון סיטי, פורטי מייל, טרוצ'ק, מוסהייד) |  |
| אתרים מעורבים | פימצ'יואין אקי |  |
פומאז

פומאז (בהונגרית: Pomáz; בגרמנית: Paumasch) היא עיר במחוז פשט, בנפת סנטאנדרה, בגוש בודפשט.
מיקום

היישוב ממוקם 2.37 ק"מ צפונה מבודפשט, בשכנות לבודקלאס ולסנטאנדרה, זהו השער להרי פיליש. הוא ממוקם למרגלות הרי Nagy ו-Kis-Kevély. (המורדות המזרחיים של הרים אלו כונו "קווילי" על ידי האוכלוסייה הסרבית שהתיישבה במקום בתקופה הטורקית, שפירושה "שיער יתומה". באזורים דוברי סרבית, זהו השם שניתן למדרונות ההרים שאינם מתאימים למרעה ורק שיער יתום צומח עליהם.
מבחינה גאוגרפית, היישוב ממוקם לאורך קו השבר פומאז-אסטרגום, הראשון של הזר הוולקני המיוקני של הרי הקרפטים שפוגש את חיפוי קרקע המשקע מדרום לרכס עמק דרה-פאטאק - קובאצ'י שחוצה את העיר. מנקודת מבט גאולוגית, הרי המיוקן ממוצא וולקני בפומאז וסביבתה הם Nagy-Csikóvár ו-Kőhegy. להרים באזור אין זרימת מים קבועה, בקיץ יבש מתייבשת נקבת המים היחידה באזור, נחל דרה. יחד עם זאת, אם יורדים כמיות גדולות של משקעים בפרק זמן קצר, עלולים להיווצר גם שיטפונות הגורמים לנזק משמעותי.
מקור שמו

קיימות מספר תיאוריות לגבי מקור השם פומאז. קיימת הנחה שמקור השם פומאז עשוי להיות מהתקופה הרומית, ובמקרה זה השם עשוי לנבוע מהמונח פומוסוס (תפוח) או פומסיה (חוות תפוחים), ויכול להתייחס לחוות הרבות שמייצרות פירות פעלו במקום בתקופת הרומאים. גרסה אחרת מציעה שם סלאבי פרטי שעומד מאחורי שם היישוב.
היסטוריה

פומאז היה מקום מיושב מאז ימי קדם. נמצאו גם עקבות של קבורה מהתקופה הנאוליתית, התקופה הכלקוליתית ומתקופת הברונזה, ולאחר מכן קדמו את הרומאים תושבים סקיתים וקלטים, לרומאים היו כמה וילות בעיר. גם הלומברדים והאווארים פאנוניים השאירו כאן את עקבותיהם.
האזכור הראשון של היישוב בכתב הוא משנת 1138: בלה השני, מלך הונגריה מזכיר בתעודה שהכפר הוא רכושו של מנזר דמש. ברור ממכתב הענקה משנת 1277 כי לסלו הרביעי, מלך הונגריה התרם את נכסיו בפומאז לנסיכה ארז'בט ולנזירות באי. בשנת 1348, הכפר נהרס בשיטפון, ואז מגפת הדבר החריבה את האוכלוסייה. האסון חזר על עצמו ב-1364, עם עוד שיטפון ועוד מגפה. בתחילת המאה ה-15 נבנתה טירה וכנסייה, שהיא לא כל כך טירה אלא שהיא יכולה הייתה להיות ארמון רב קומות מימי הביניים.
הבניין, יחד עם עוד כמה מבנים פומרנים שהיו קיימים באותה תקופה, פוצצו על ידי הכוחות האימפריאליים בשנת 1701, כך שלא יכלו לשמש למטרות הגנה על ידי צבאות פרנץ ראקוצי. הם לא רצו להשאיר נקודות תורפה אסטרטגיות ליד בודה. במהלך החפירות שנחשפו שרידי המבנה, נמצאו כותרות עמודים מגולפות מעוטרות, צלעות תקרה דקורטיביות וכן כמה שברי פסלים שהועברו למוזיאון הלאומי של הונגריה. בית הקברות העתיק ביותר מימי הביניים בפומאז נחפר ליד חורבות הכנסייה של טירת המלכה, שם נמצאו 245 קברים.
רוב האוכלוסייה עסקה בחקלאות, בגידול ענבים ופירות, ומכרה את מוצריה בשווקים של סנטאנדרה ובודה המרוחקת יותר. ה-18 מהמחצית השנייה של המאה ה-20 גברה גם חשיבותה של תעשיית המלאכה, בעיקר על בסיס צרכים מקומיים. בנוסף לבורסקאים, מעבדי עור, יצרני גלגלים ובונים, היו ידועים גם לא מעט בתי מלאכה לנפחים. פומאז החליפה את ההריסות הישנות במבנים חדשים רבים, והחלה התאוששות היישוב. אבן דרך חשובה בהתפתחות הכפר הייתה כאשר הרכבת הגיעה לפומאז בשנת 1888.
היישוב קיבל מעמד של עיר בשנת 2000.
תחבורה

כביש 1111 עובר לאורכה של העיירה, Pilisvörösvár (דרך Csobánka) מחובר בכביש 1109, וסנטנדרה וכביש 11 מחוברים בכביש 1112.
אתרים בעלי עניין

אנדרטת המייסדים הלאומית
אוסף היסטוריה מקומית
אוסף אתנוגרפי (הונגרי)
אוסף לאומים
צלב זיכרון סרבי (גותי)
חורבות מנזר
אחוזה: סגנון אקלקטי
מאוזוליאום לופה
וילה רדנאי
כנסייה קלוויניסטית: סגנון קלאסיציסטי
כנסייה רומית-קתולית (בארוק) ובית כומר
הכנסייה האורתודוקסית הסרבית
טירת טלקי-ואטאי
מחנה הטירה ההונגרית
ילידי המקום

דיולה גליקאיש (1893 – 1948) היה סייף הונגרי אלוף אולימפי פעמיים (חרב).
גלריה

כנסיית המלך סנט אישטוואן
מקדש הכנסייה בחג המולד
אנדרטת ייסוד האומה
דיולה יאנקוביץ'
דיולה יאנקוביץ'
מבט מגבעת קליסה
מאוזוליאום לופה
הערות שוליים

↑  Az árvalányhaj különféle fajai jelenleg is nőnek, l.: Selmeczi Anna: Dolomitsziklagyep vizsgálata a Nagy-Kevélyen
↑  Endrődi Lajos: Magyarországi kirándulások - Sport Kiadó, 1981. / 188. oldal
↑  • Pomáz Kamen Kőhegy, HuPont.hu - Ingyenes weblapszerkesztő (בהונגרית)
↑  Belitzky János - Sashegyi Sándor: Pomáz - Magánkiadás (1939)
↑  dr Erdélyi István: Pomáz középkori emlékei - 1960.
| --- | --- |
בקרת זהויות :  NLI: 987007535629305171  LCCN: n98004628  MusicBrainz: dc9a9f42-2f9d-4b03-9c93-7d609e85dd18  VIAF: 123331595   WorldCat (עם VIAF): 123331595 
הרי פיליש ממרומי פסגת Nagy-Kevély הסמוך
הבית שמכיל את האוסף האתנוגרפי הסרבי
הכנסייה הקלוויניסטית
טירת Teleki-Wattay
פורט קונדה רדי

| --- | --- |

צידו החיצוני של המבצר
 מידע כללי
 סוג:  מבצר
 שימוש:  מבצר צבאי, אתר תיירות
 על שם:  קונדה רדי
 כתובת:  Kurnool 
 מיקום:  קרונול (אנ')
 מדינה:  אנדרה פרדש, הודוהודו
 בעלים:  מדינת אנדרה פרדש
 מייסדים:  אימפריית ויג'איאנגר
 מפעיל:  הסקר הארכאולוגי של הודו
 הקמה ובנייה
 תקופת הבנייה:  1530–1542 (כ־12 שנים)
 תאריך פתיחה רשמי:  1542
 חומרי בנייה:  אבן חול אדומה
 יוצר:  אימפריית ויג'איאנגר
 מידות
 אורך:  50 מטר
 רוחב:  50 מטר
 גובה:  12 מטר
 שטח:  2.5 דונם
 קומות:  3
 קואורדינטות:  15°50′01″N 78°02′55″E﻿ / ﻿15.833739°N 78.048622°E﻿ / 15.833739; 78.048622
  (למפת אנדרה פרדש מוגדלת) היידראבאד ויג'יאוואדהפורט קונדה רדי(למפת אנדרה פרדש רגילה) היידראבאד ויג'יאוואדהפורט קונדה רדי he
 
פורט קוֹנְדָה רֶדִי (באנגלית: Konda Reddy Fort וגם Kondareddy Buruju, בטלוגו: కొండారెడ్డి బురుజు) הוא מבצר צבאי שנבנה במהלך המאה ה-12 בעיר קרונול (אנ') שבמדינת אנדרה פרדש בהודו ומהווה שריד אחרון למערכת הביצורים שהקיפה את העיר. המבצר עבר תהליך שימור ומשמש מוקד לטיולים.
ההיסטוריה של המבצר

המבצר הוקם במרכז העיר קרונול (אנ') כדי לשמור על מעבר בנהר טונגבדרה (אנ') שזורם מצפון לעיר. עדויות לתחילת בנייתו של המבצר נמצאו כבר במאה ה-12.
במאה ה-13 השתלטה על המדינה אימפריית ויג'איאנגר וב-1529 עלה לשלטון מלך ויג'איאנגר אשיוטה דווה רייה (אנ'). ב-1530 החל רייה לבנות את המבצר הנוכחי, תהליך שהסתיים ב-1542.
במאה ה-17 חוזק המבצר ונבנו השערים אותם ניתן לראות כיום.
במאה ה-19, בתקופת שלטון הודו הבריטית, ישבו הבריטים במבנה. בתקופה זו בנו הבריטים עמוד תצפית בולט בגובה של 56 מטר במרכז הקומה השנייה.
שם המבצר

במאה ה-17 נקרא המבצר פורט רונדה רדי על שם קונדה רדי שהיה השליט האחרון של אימפריית ויג'איאנגר שהותקף והתבצר בין חומות המבצר. בסופו של דבר הצליח רדי לחמוק מהמצור דרך מנהרה שנחפרה מתחת למבצר אך נאלץ לוותר על ממלכתו לטובת סולטנות גולקונדה (אנ').
המבצר בעת החדשה

מהמבצר שהקיף את לב העיר קרונול נותר רק מגדל בן שלוש קומות שצורתו כחצי עיגול. המגדל היה אחד מארבעה מגדלים שנבנו בפינות המבצר. המגדל שוחזר ושומר במאה ה-21 והוא מהווה את אחד מאתרי התיירות של העיר. הקומה הראשונה של המגדל כמו גם המנהרה דרכה ברח קונדה קדי מהעיר סגורות לקהל שמוזמן לטפס לקומות השנייה והשלישית ולהתרשם מהמבנה. למרגלות המבצר קיימים שני מקדשים קטנים לשתי אלות מהמיתולוגיה ההודית.
מעט ידוע על המנהרה הסגורה שתחילתה בתחתית המגדל. נטען שהיא עוברת מתחת לנהר טונגבדרה (אנ') ושאורכה 25 ק"מ. כמו כן נפוצו שמועות על אוצר שטמון במנהרה דבר שמשך מחפשי אוצרות שחלקם קיפחו את חייהם במהלך החיפוש.
המבצר באחריות סוכנות הסקר הארכאולוגי של הודו.
גלריה

המעבר ההקפי ועמדות השמירה בקומה השנייה
הצד הפנימי של המגדל
מרזבים
בסיס מגדל התצפית הבריטי
הערות שוליים

↑  פורט קונדה רדי, באתר historicalplacesandtemples.wordpress.com
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פורט קונדה רדי".